# Along for the Ride

Along for the Ride és una pel·lícula dramàtica estatunidenca del 2022 escrita i dirigida per Sofia Alvarez, basada en la novel·la homònima de Sarah Dessen. La pel·lícula és protagonitzada per Emma Pasarow, Belmont Cameli, Kate Bosworth, Laura Kariuki, Andie MacDowell i Dermot Mulroney. Es va estrenar el 6 de maig de 2022 a Netflix amb subtítols en català, traduïts per Francisco Pérez Escudero. En la història, l'estiu abans d'entrar a la universitat, l'Auden coneix el misteriós Eli, un company que pateix insomni. Mentre la ciutat costanera de Colby dorm, els dos s'embarquen en una aventura nocturna per ajudar l'Auden a experimentar la divertida i despreocupada vida d'adolescent que mai sabia que volia.

## Repartiment

* Emma Pasarow com a Auden
* Belmont Cameli com a Eli
* Kate Bosworth com a Heidi
* Laura Kariuki com a Maggie
* Andie MacDowell com a Victoria
* Dermot Mulroney com a Robert
* Genevieve Hannelius com a Leah
* Samia Finnerty com Esther
* Paul Karmiryan com Adam
* Marcus Scribner com a Wallace
* Ricardo Hurtado com a Jake

## Producció

L'abril de 2021, el lloc web de notícies Deadline Hollywood va anunciar que havia començat la producció d'una adaptació cinematogràfica de la novel·la de 2009 de Sarah Dessen Along for the Ride després que Netflix n'adquirís els drets cinematogràfics. Sofia Alvarez, que abans havia adaptat dues de les novel·les de Jenny Han per a la mateixa plataforma, va ser contractada per escriure el guió i dirigir la pel·lícula.
El rodatge principal va començar el 22 d'abril de 2021 a Carolina Beach, i a altres localitats de Carolina del Nord com Wilmington, Kure Beach i Oak Island. El rodatge va continuar fins a principis de juny, quan es van rodar escenes al County Line MX, ubicat a Bolton.

## Estrena

Along for the Ride va debutar a Netflix el 6 de maig de 2022.

## Referències

* ↑ «Déjate llevar». Goita què fan ara. [Consulta: 20 maig 2022].
* ↑ «Netflix finds its next 'To All the Boys I've Loved Before' in YA novel 'Along for the Ride'» (en anglès). EW.com. [Consulta: 29 abril 2021].
* ↑ N'Duka, Amanda. «'To All the Boys' Scribe Sofia Alvarez To Helm 'Along for the Ride' Adaptation For Netflix; Kate Bosworth, Andie MacDowell Among Cast». Deadline Hollywood, 22-04-2021. [Consulta: 22 abril 2021].
* ↑ Roberts, Kayleigh. «Everything We Know About Netflix's Next Big Teen Rom-Com, Along for the Ride» (en anglès americà). Harper's BAZAAR, 26-04-2021. [Consulta: 29 abril 2021].
* ↑ Sands, Alexandria. «Here’s who’s starring in Netflix’s ‘Along for the Ride’ in Wilmington, and how you can too» (en anglès americà). Port City Daily, 25-04-2021. [Consulta: 29 abril 2021].
* ↑ «Crews begin filming in Carolina Beach for Netflix movie 'Along for the Ride'» (en anglès americà). WWAY TV, 21-04-2021. Arxivat de l'original el 21 abril 2021. [Consulta: 29 abril 2021].
* ↑ Sands, Alexandria. «Netflix film ‘Along for the Ride’ starts shooting at North Carolina beaches this week». Port City Daily, 20-04-2021. [Consulta: 22 abril 2021].
* ↑ «Netflix movie ‘Along for the Ride’ to begin filming in Wilmington this week» (en anglès americà). WECT. Arxivat de l'original el 21 abril 2021. [Consulta: 29 abril 2021].
* ↑ Sands, Alexandria. «Netflix’s ‘Along for the Ride’ seeking baby extras» (en anglès americà). Port City Daily, 22-04-2021. [Consulta: 29 abril 2021].